armvectores/hy_wikipedia_2023 huggingface dataset:
Իզաբելլա Ռոսսելլինի

Իզաբելլա Ֆյորելլա Էլետտրա Ջովաննա Ռոսսելլինի (իտալերեն՝ Isabella Fiorella Elettra Giovanna Rossellini, հունիսի 18, 1952(1952-06-18)[…], Հռոմ, Իտալիա), իտալացի կինոդերասանուհի և մոդել։


== Կենսագրություն ==
Ծնվել է 1952 թվականի հունիսի 18-ին շվեդական հայտնի դերասանուհի Ինգրիդ Բերգմանի և իտալացի կինոռեժիսոր Ռոբերտո Ռոսսելլինիի ընտանիքում։ Նա ունի երկվորյակ քույր՝ Իզոտտա։ Նրա ճանաչված դերերից մեկը խաղացել է Դեյվիդ Լինչի «Կապույտ թավիշ» (1986) ֆիլմում։
1979-1983 թվականներին ամուսնացած էր ռեժիսոր Մարտին Սկորսեզեի հետ։ Վերջինիս հետ ամուսնալուծվելուց հետո Իզաբելլան ամուսնացավ Ջոն Վիդեմաննի հետ, նրանք ունեցան դուստր՝ Էլետտրային։ Ավելի ուշ հանդիպում էր Դեյվիդ Լինչի, Գարի Օլդմենի և Գրեգորի Մոշերի հետ։
Ռոսսելլինին հաճախ էր հայտնվում՝ Vogue, Marie Claire, Harper's Bazaar, Vanity Fair ամսագրերի շապիկներին։ 1982 թվականից նա դառնում է Lancome կոսմետիկ ընկերության գովազդային դեմք։ Նրա դուստր Էլետտրա Վիդեմանն-Ռոսսելլինին նույնպես ներկայացնում է այդ ընկերության արտադրանքը։
Իզաբելլա Ռոսսելլինին հանդիսանում է երեք գրքերի հեղինակ։ 1997 թվականին հրատարակվեցին մեմուարները՝ «Some of Me»: 2002 թվականին լույս տեսավ դերասանուհու երկրորդ գիրքը՝ «Looking at Me», նվիրված լուսանկարներին ու լուսանկարիչներին։ 2006 թվականին Իզաբելլան հրատարակեց իր հորը նվիրված վեպ՝ «Remembering Roberto Rossellini»: Իզաբելլան հանդիսանում է վայրի բնության պաշտպանության շարժման ակտիվիստ։ Նա «Seduce me» մինի-սերիալի հեղինակն է, որը նվիրված են կենդանիների որոշ տեսակների բազմացման յուրահատկություններին։


== Ֆիլմագրություն ==
Դերասանական աշխատանքներ.

1985 - Սպիտակ գիշերները/ White Nights-Դարյա Գրինվուդ
1986 - Կապույտ թավիշ/ Blue Velvet-Դարոտի Վալլենս
1987 - Լավ տղաները չեն պարում/ Tough Guys Don’t Dance-Մեդելին Ռեջենսի
1987 - Սիեստա/ Siesta-Մերի
1989 - Բարեկամները/ Cousins-Մարիա Խարդի
1990 - Սրտով Վայրենիներ/ Wild At Heart-Պերդիտա Դուրանգո
1991 - Վենետիկի պաշարումը/ Caccia alla vedova- Ռոզաննա
1992 - Մահը սազում է նրան / Death Becomes Her- Լիզլ ֆոն Րումեն
1993 - Անմեղքը/ The Innocent- Մարիա Տեմպիո
1996 - Ընկերներ/ Friends- Կամեո
1997 - Օդիսսեյա/ The Odyssey-Աֆինա
1998 - Թողված ուղեբեռը/ Left Luggage- Տիկին Կալման
1998 - Ինքնակոչը/ The Impostors- Շղարշով թագուհին
1998 - Վեհափառ Մեռլինը/ Merlin-Նիմուեյ
2002 - Վերջին ասպետը/ Don Quixote-Դքսուհի
2002 - Կայսրություն/ Empire- Կոլումբիացին
2002 - Նապոլեոն/ Napoléon-Ժոզեֆինա
2004 - Կանանց սիրելին/ Roger Dodger- Ջոյս
2004 - Երկրածովի կախարդը/ Legend of Earthsea- Գերագույն քրմուհի Տար
2005 - Այծի տոնը/ Fiesta del chivo-Ուրանիա
2008 - Պատահական ամուսին/ The Accidental Husband- Գրետա Բոլենբեքքեր
2008 - Սիրեկաններ/ Two Lovers-Ռուտ Քրեդիտոր
2010 - Կենտ թվերի միայնությունը/ La solitudine dei numeri primi
2011 - Ուշացած ծաղիկները/ Late Bloomers
2011 - Սալորաչիչով ճուտիկ/ Poulet aux prunes
2012 - Համր Կյանք/ Silent Life
2012 - Նոնո - խուզարկու-տղա/ Nono, het Zigzag Kind-Լոլա Չիպերոլա
2013 - Թշնամի/ Enemy-Ադամի մայրը
2013 - Սև Ցուցակ/ The Blacklist/ Ֆլորիանա Կամպո
2015 - Ջոյ/ Joy/Տրուդի


== Ծանոթագրություններ ==
ԱՕԿՍ-ի շենք

ԱՕԿՍ-ի շենք, հանրապետական նշանակության պատմամշակութային հուշարձան Երևան քաղաքի Կենտրոն վարչական շրջանում։ Կառուցվել է 1914-1917 թվականներին։ ԱՕԿՍ-ի շենքը Երևանի մինչխորհրդային շրջանի ճարտարապետության լավագույն նմուշներից է։


== Պատմություն ==
ԱՕԿՍ-ի շենքը կառուցվել է 1914-1917 թվականներին բժիշկ Հովհաննես Հովհաննիսյանի պատվերով։
1914 թվականին Հովհաննիսյանը թողնում է աշխատանքը և ձեռնամուխ է լինում Երևանի առաջին մասնավոր վիրաբուժական հիվանդանոցի կառուցմանը։
Շենքի անձնագրում նշված է, որ պատվիրատուն՝ բժիշկ Հովհաննես Հովհաննիսյանը ձեռք է բերել հողատարածքը 1915 թվականին Հուսեյն Բեկ-Միրզաբեկովից։ Շենքի նախագծումն ու շինարարությունը իրականացրել է ճարտարապետ Բորիս Մեհրաբյանը։
Շենքի առաջին հարկում եղել է հիվանդանոցը, իսկ երկրորդ հարկում բնակվել է Հովհաննիսյանը։
Հիվանդանոցն ունեցել է 10 մահճակալ։ Գործել է երկու՝ վիրաբուժական և ակնաբուժական բաժանմունք։
1923 թվականին շենքը բռնագրավվում է խորհրդային իշխանությունների կողմից։
1923-1944 թվականներին շենքում տեղակայված է եղել Հայաստանում առաջին տրոպիկական ինստիտուտը կամ «Մալարիայի հիվանդանոցը», որը զգալի ներդրում է ունեցել մալարիայի և այլ տրոպիկական հիվանդությունների կանխարգելման և վերացման գործում։
1944 թվականից առ այսօր շենքում տեղակայված է Արտասահմանյան երկրների հետ մշակութային կապերի հայկական ընկերությունը։
1950-ական թվականներին շենքի հետնամասում ավելացվում է մի նոր կցակառույց։ 2011 թվականին շենքի այդ հատվածը օտարվում է «Լոկալ Դիվելոփրս» ընկերության կողմից և քանդվում 2012 թվականին՝ տեղում հյուրանոց կառուցելու նպատակով։ Ներկայումս շենքի հետնամասում կառուցվել է Իբիս Երևան հյուրանոցը։


== Պատկերասրահ ==

		
		
		
		
		
		
		


== Տես նաև ==
Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)
Արտասահմանյան երկրների հետ բարեկամության և մշակութային կապի հայկական ընկերություն


== Արտաքին հղումներ ==
«ԱՕԿՍ-ի շենք»` կենդանի պատմություն
ԱՕԿՍ-ի ճակատագրով մտահոգ քաղաքացիները պահանջում են հանդիպում Հասմիկ Պողոսյանի հետ
Ցուցարարները պահանջում են դադարեցնել ԱՕԿՍ–ի շենքի քանդումը
Լոզովայա (գյուղ, Շառգորոդի շրջան)

Անվան այլ կիրառումների համար տե՛ս՝ ԼոզովայաԼոզովայա (ուկրաիներեն՝ Лозова), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1550 թվականին։
2001 թվականի տվյալներով Լոզովայա գյուղում բնակվում էր 1 369 մարդ։ Բնակավայրը զբաղեցնում է 32293 կմ² տարածք։ Բնակչության խտությունը կազմում էր 423,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնղոլներ

Մոնղոլներ (մոնղ.՝ Монголчууд, ᠮᠣᠩᠭᠣᠯᠴᠤᠳ, չինարեն՝ 蒙古族), լայն առումով՝ մոնղոլական լեզուներով խոսող բոլոր արևելաասիական ժողովուրդների (Մոնղոլիայի, Չինաստանի Մոնղոլիա, դունսյան, տու, դաուրներ, Աֆղանստան, բուրյաթներ, կալմիկներ) պատմական անվանումը։ Մարդաբանական առումով մոնղոլները գլխավորապես մոնղոլոիդ ռասայի կենտրոնական-ասիական տիպի ներկայացուցիչներն են։ Մոնղոլական էթնիկական ընդհանրությունը ձևավորվել է Մոնղոլիայի և Հյուսիս-Արևելյան Չինաստանի տարածքում՝ հնագույն տեղաբնիկների հիման վրա։ 
13-րդ դարում մի շարք ցեղեր և խանություններ միավորվեցին Չինգիզ խանի գերիշխանության տակ, և ստեղծվեց միասնական մոնղոլական պետությունը։ 15-րդ դարում մոնղոլներ բաժանվեցին արևելյան և արևմտյան խմբերի, իսկ 16-րդ դարում արևելյանը բաժանվեց հյուսիսայինի և հարավայինի։ Արևմտյան մոնղոլները, որ հայտնի էին օյրաթներ անվանմամբ, 16-րդ դարի 30-ական թվականներին ստեղծեցին Օյրաթական խանությունը։ Նրանց հետնորդները մասամբ մտան Մոնղոլիայի, Չինաստանի մոնղոլների և կալմիկների կազմում։ Արևելյան խմբի հյուսիաային մասը 15-րդ դարում ընդունեց «խալխա» անվանումը։ Վերջինիս հետնորդների մի մասը Մոնղոլիայի, իսկ մյուս մասը՝ Չինաստանի այժմյան մոնղոլներն են։ Հարավային մոնղոլները մեծամասնությամբ մտան Չինաստանի մոնղոլների կազմում՝ 1636 թվականին ընդունելով մանջուրական դինաստիայի գերիշխանությունը։ Հետագայում Չինաստանի կազմում եղած մոնղոլական հողերը կոչվեցին Ներքին Մոնղոլիա։ Օյրաթները Չինաստանի տարածքում հայտնվեցին 18-րդ դարի 2-րդ կեսին։ 16-րդ դարի վերջին-17-րդ դարի սկզբին մոնղոլներն ընդունեցին լամայականություն։ Մոնղոլական բոլոր խմբերի հիմնական զբաղմունքը անասնապահությունն էր, հնում՝ վաչկատուն, այժմ՝ կիսանստակյաց։ Օժանդակ դեր էին կատարում՝ հողագործությունն ու անասնապահությունը։ Պատմության ընթացքում խալխաներին ձուլվել են նաև մի շարք էթնիկական խմբեր։ Խալխաների շուրջն են համախմբվում նաև արևմտյան մոնղոլները, որոնք պահպանել են լեզվի և մշակույթի առանձնահատկությունները։ Խալխաների լեզուն մտնում է մոնղոլական լեզուների արևելյան խմբի մեջ և ընկած է մոնղոլների ժամանակակից լեզվի հիմքում։ Չինաստանի մոնղոլների (մի քանի մոնղոլական ազգություններ) ընդհանուր թիվը՝ 1․680 հզ․ (1953 թ., հետագայում պաշտոնական տվյալներ չէր հրապարակվել)։ Խոսում են մոնղոլական լեզուների հարավային, արևմտյան և արևելյան խմբերի զանազան բարբառներով։
Կապիկնե՛ր, առա՛ջ

«Կապիկնե՛ր, առա՛ջ» (ռուս.՝ «Обезьянки, вперёд!»), «Կապիկները» շարքի հինգերորդ մուլտֆիլմը։
Գլխավոր հերոսներ՝ Լուիզա Նավասարդյան և Անի ավագյան։
Երգը կատարում է «Մաշինա վրեմենի» խումբը։


== Սյուժե ==
Կենդանաբանական այգում անասնաբույժը վիրակապում է Փղի պոչը։ Կապիկները նետվում են նրա վրա, հետ հրում ու Փղին ամբողջությամբ փաթաթում վիրակապով։ Մայր կապիկն ազատում է Փղին, բայց չարաճճիներն այդ ընթացքում վիրակապով բարուրում են անասնաբույժին։ Մայր կապիկը նրան էլ է ազատում ու փոքրիկներին տանում է հեռու։
Կապիկներն ընձուղտի գլխի վրայից դիտում են շրջապատը՝ ինչ-որ հետաքրքիր բան գտնելու համար, և ընտրությունը կանգնում է ճոճանակի վրա, որով փորձում էր ճոճվել մի հաստլիկ տղա։ Կապիկները տղային բարձրացնում են ու գցում ճոճանակի վրա, ինչի հետևանքով այն կոտրվում է։ Այնուհետև կոտրում են էլեկտրահաղորդման սյունն ու դրան ամրացնում ինչ-որ մեկի լվացքի պարանը։ Մայր կապիկը, լսելով հաստլիկի լացը, նետվում է ամեն ինչ վերանորոգելու, այդ սյունը փոխում է ճոճանակի ջարդված սյան հետ։ Դրանից հետո, տարօրինակ կերպով, լվացքը կախված է էլեկտրալարերից ու այրվում է։ Տատիկը, որ լվացքի տերն էր, զանգահարում է հրշեջ ծառայություն։ Գալիս են հրշեջներն ու սկսում հրդեհը մարել, բայց նրանց ջրհան մեքենան ինչ-որ պատճառով ջուր չէր արտամղում, և կապիկները ջուր վերցնելու համար փողրակը քաշում տանում են լողորդների լողավազան։ Այդ ժամանակ Մայր կապիկը սեղմում է սյան վրայի կոճակը, որով էլեկտրականությունն անջատվում է, և լվացքը փրկվում է։ Տատիկը հիացած է։ Բայց կապիկներն արդեն հոգացել էին ջրի մատակարարման համար, և ջուրը բաց պատուհանով լցվում է տատիկի վրա։ Մայրն ու հրշեջները մի կերպ կարգի են բերում այն։ Նրանց մոտ է վազում լողի վրդովված մարզիչը. նրա լողավազանը դատարկ է, լողորդները լողում են չոր հատակին։
Այդ ժամանակ կապիկները մոտակա լճակի ջուրը ձկների հետ մղում են լողավազանի մեջ։ Արդյունքում լողորդներն արագության զարմանալի ցուցանից են ունենում՝ փախչելով գայլաձկներից։ Մայր կապիկը ձեռքով բռնում է գիշատիչ բոլոր ձկներին։
Տատիկը ջրի ճնշման տակ դուրս է թռչում պատուհանից՝ ընկնելով հրշեջների ու Մայր կապիկի պահած ծածկոցի վրա։
Կապիկները հանում են ֆուտբոլի դարպասի ցանցը (խաղ է ընթանում), որպեսզի մորն օգնեն ձկները հետ լճակ տանել։ Ցանցի մեջ ընկած է լինում նաև լողորդներից մեկը։ Զայրացած ափ է վազում դարպասապահն ու հետ վերցնում ցանցը։ Մինչ նա հետ կգնար, դարպասը վտանգի տակ էր, բայց Մայր կապիկը գեղեցիկ հետ է մղում գնդակն ու դրա համար գավաթ ստանում։


== Ստեղծողներ ==
Ստեղծողների ցանկը կազմված է ըստ մուլտֆիլմի տիտրերի։


== Ծանոթագրություններ ==


== Գրականություն ==
Абрамова Н.Н. Классик по имени Лёля в стране Мультипликации. — М.: Ключ-С, 2010. — 164 с. — ISBN 978-5-93136-132-1 , 978-5-93136-140-6 . Книга о Леониде Шварцмане и о созданных им мультфильмах


== Արտաքին հղումներ ==
«Կապիկնե՛ր, առա՛ջ» «Հայրենական կինոյի հանրագիտարան» կայքում
Ռելիեֆ (քանդակագործություն)

Ռելիեֆ, քանդակապատկեր հարթության վրա։ Պատկերի և նրա ֆիզիկական հիմքն ու ֆոնը հանդիսացող հարթության անխզելի կապը ռելիեֆի յուրօրինակ առանձնահատկությունն է։ Ռելիեֆի կարևորագույն արտահայտչամիջոցները՝ հարթության վրա կոմպոզիցիայի ծավալումը, տարածական պլանները հեռանկարչորեն կառուցելու հնարավորությունն ու ծավալների բոլորաձևության պատրանքի ստեղծումը, ձևերի նուրբ կերպավորումը հնարավորություն են ընձեռում երևակել բարդ, բազմաֆիգուր տեսարաններ, ինչպես և ճարտարապետական ու բնապատկերային մոտիվներ։
Ռելիեֆը կարող է ներառվել պատի, թաղի, քանդակագործական հուշարձանի և կոմպոզիցիայում կամ լինել հաստոցային ինքնուրույն ստեղծագործություն։ Ֆոնի հարթության հետ ունեցած հարաբերությամբ տարբերակում են ուռուցիկ և խոր ռելիեֆներ։
Խոր ռելիեֆ՝ խորաքանդակը, կիրառվել է հիմնականում Հին Եգիպտոսի ճարտարապետական, ինչպես նաև հին արևելյան և անտիկ գլիպտիկայում։ Ուռուցիկ ռելիեֆ, որ իր հերթին ստորաբաժանվում է ցածրի՝ հարթաքանդակ, և բարձրի՝ բարձրաքանդակ, ավելի մեծ տարածում ունի, հայտնի է դեռևս պալեոլիթի դարաշրջանից, ավելի ուշ կիրառվել է Հին Եգիպտոսում, Հնդկաստանում, Ասորեստանում, Չինաստանում և մեծ զարգացում է գտել անտիկ արվեստում, Հայաստանում, Վերածննդի և հետագա շրջանների քանդակագործությունում։
Մալևնիչիե (այլ կիրառումներ)

Մալևնիչիե, կարող է վերաբերել՝

Մալևնիչիե - գյուղ, Ուկրաինայի Կիրովոգրադի մարզի Կիրովոգրադի շրջանում
Մալևնիչիե - գյուղ, Ուկրաինայի Վիննիցայի մարզի Շառգորոդի շրջանում
Ռիու Բրանկու (Ակրի)

Անվան այլ կիրառումների համար տե՛ս՝ Ռիու Բրանկու (այլ կիրառումներ)Ռիու Բրանկու (պորտ.՝ Rio Branco), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Ռիու Բրանկուի գավառի կազմի մեջ։ Բնակչությունը կազմում է 290 639 մարդ՝ 2007 թվականի տվյալներով։ Գրավում է 9 222,577 կմ2 տարածք։ Բնակչության խտությունը՝ 31,5 մարդ/կմ²։


== Պատմություն ==
Քաղաքը հիմնադրվել է 1882 թվականի դեկտեմբերի 28-ին։


== Վիճակագրություն ==
Համախառն ներքին արդյունքը 2005 թվականի դրությամբ կազմում է 2 371 306 740 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2005 թվականի դրությամբ կազմում է 7756,19 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,754 (տվյալները՝ ՄԱԿ-ի զարգացման ծրագրի)


== Կլիմա ==
Տեղանքի կլիման հասարակածային է։


== Պատկերասրահ ==
Ֆուադ Սալաև

Ֆուադ Մամեդամին օկլի Սալաև (ադրբ.՝ Fuad Məmmədəmin oğlu Salayev, սեպտեմբերի 24, 1943(1943-09-24), Բաքու, Ադրբեջանական ԽՍՀ, ԽՍՀՄ), Ադրբեջանցի քանդակագործ, պրոֆեսոր, Ռուսաստանի արվեստի ակադեմիայի պատվավոր ակադեմիկոս (2009), Ադրբեջանի գեղարվեստի պետական ակադեմիայի պրոռեկտոր, Ադրբեջանի Հանրապետության ժողովրդական նկարիչ։


== Կենսագրություն ==
Ֆուադ Սալալևը ծնվել է 1943 թվականին Բաքվում։ Ֆուադ Սալաևը կրթությունը ստացել է Ա.Ազիմզադեի անվան գեղարվեստի դպրոցում։ Հետո սովորել է Ի.Սուրիկովի անվան արվեստի պետական ​​դպրոցում։ Նա մասնակցել է Գերմանիայում և Հարավսլավիայում քանդակագործության միջազգային սիմպոզիումների, ինչպես նաև երկրում և արտերկրում անցկացված ցուցահանդեսների։ 
Նրա աշխատանքները պահվում են թանգարաններում, հիմնադրամներում, պատկերասրահներում և մասնավոր հավաքածուներում ԱՄՆ-ում, Ռուսաստանում, Կանադայում, Անգլիայում, Ֆրանսիայում, Իտալիայում, Գերմանիայում, Ավստրիայում, Թուրքիայում և Ժապոնիայում։
Աշխատում է հիմնականում բրոնզով, բայց նաև օգտագործում է այլ նյութեր։ Պրոֆեսոր Ֆուադ Սալաևը 2009 թվականին արժանացել է Ռուսաստանի արվեստի ակադեմիայի պատվավոր ակադեմիկոսի կոչման։


== Մրցանակներ ==
Ադրբեջանի Հանրապետության արվեստի վաստակավոր գործիչ - 4 մարտ, 1992 թ.,
Ադրբեջանի Հանրապետության ժողովրդական նկարիչ - 30 մայիս, 2002 թ.,
Փառքի շքանշան - 21 սեպտեմբեր, 2013 թ.
«Սուլթան Մուհամմադ» մրցանակ (Մրցանակ Ադրբեջանում տրված քանդակագործներին)։


== Ծանոթագրություններ ==
Անիսոն (լեռ)

Անիսոն, լեռնագագաթ Հայաստանի Լոռու և Շիրակի մարզերի սահմանագլխին, Փամբակի լեռնահամակարգում, Ծաղկաբեր գյուղից 5 կմ հարավ։ Բարձրություն 2319  մ։


== Ծանոթագրություններ ==
(615) Ռոզվիթա

(615) Ռոզվիթա (անգլ.՝ Roswitha), աստերոիդ աստերոիդների հիմնական գոտում։ Հայտնաբերվել է 1906 թվականի հոկտեմբերի 11-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,630788 ա. մ., առավելագույնը մոտենում է 2,3381 ա. մ. հեռավորության վրա և հեռանում 2,9234 ա. մ.։ Արեգակի շուրջ մեկ ամբողջական պտույտ է կատարում 1558,57 երկրային օրվա ընթացքում, իր ուղեծրով շարժվելով միջինում 0,230981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(615) Ռոզվիթա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիա Ուգարտե

Մարիա Ուգարտե Էսպանյա (իսպ.՝ María Ugarte España, փետրվարի 22, 1914(1914-02-22), Սեգովիա, Կաստիլիա և Լեոն, Իսպանիա - մարտի 4, 2011(2011-03-04), Սանտո Դոմինգո, Դոմինիկյան Հանրապետություն), իսպանացի-դոմինիկցի լրագրող, գրող, ակադեմիկոս, պատմաբան և հնագրագետ։ Ուգարտեն առաջին կինն էր, ով Դոմինիկյան Հանրապետությունում աշխատել է որպես լրագրող, ինչպես նաև առաջին կինը, ով դարձել է Դոմինիկյան պատմության ակադեմիայի անդամ։


== Կենսագրություն ==
Մարիա Ուգարտեն ծնվել է Իսպանիայի Հին Կաստիլիայի Սեգովիա քաղաքում, բասկ զինվոր Խերոնիմո դե Ուգարտե Ռոուրեի ընտանիքում, ով Իսպանիայի երկրորդ հանրապետության օրոք դարձել է Սամորայի քաղաքացիական նահանգապետ։ Մարիա Ուգարտեն աշակերտել է Անտոնիո Մաչադոյին և Խոսե Օրտեգա ի Գասետին, եղել է Խուլիան Մարիասի դասընկերը։
Ուգարտե Էսպանյան փիլիսոփայություն և գրականություն է ուսանել (1935) Մադրիդի կենտրոնական համալսարանում (այժմ՝ Մադրիդի Կոմպլուտենսե համալսարան), մասնագիտացել է պատմական գիտություններում, եղել Պիո Սաբալա ի Լերայի ասիստենտը (1934–1936):
Համալսարանում հանդիպել է Կոնստանտինո Բրուսիլոֆին (ծննդյան անունը՝ Կոնստանտին Ալեքսեևիչ Բրուսիլոֆ-Նիգեհորոձեֆ, Սանկտ Պետերբուրգ, 1895 թվական - Կարակաս, 1977 թվական), ռուս աքսորական, Առաջին համաշխարհային պատերազմի մասնակից (հետագայում՝ նաև Իսպանիայի քաղաքացիական պատերազմ)։ Նրանք ամուսնացել են և ունեցել մեկ դուստր՝ Կարմենը։
Երկրում տիրող քաղաքական իրավիճակը՝ քաղաքացիական պատերազմ, Ֆրանցիսկո Ֆրանկոյի ի հայտ գալը, նրանց ստիպեցին ապրել աքսորում և փախչել Դոմինիկյան Հանրապետություն, ուր ժամանեցին 1940 թվականի փետրվարին։ Սկզբում Ուգարտեն աշխատել է Արտաքին գործերի նախարարության Պետքարտուղարությունում, ինչպես նաև իսպաներեն է դասավանդել Երկրորդ համաշխարահայի պատերազմի փախստականներին Դոմինիկյան Հանրապետության հյուսիսում գտնվող Սոսուա քաղաքում։
1943 թվականի հունիսից մինչև նոյեմբեր Սանտո Դոմինգոյի համալսարանում դասավանդել է Արխիվագիտություն՝ Դոմինիկյան Հանրապետությունում արխիվային գիտության առաջին դասընթացը։ Նա կազմեց Ժողովրդական ընդհանուր արխիվի տեղեկագիրը և այն հրատարակեց  1947 թվականին։ 1940-ական թվականներին Ուգարտեն հայտնաբերեց գաղութային փաստաթղթերի հսկայական կապուկ, այդ թվում`«Բայագուանայի արքայական արխիվը»։ 1945 թվականին Բրյուսիլոֆը և Ուգարտեն ամուսնալուծվել են, և վերջինս տեղափոխվել է Վենեսուելա։
1948 թվականի ապրիլին Ուգարտեն իր կարիերան սկսել է որպես El Caribe թերթի լրագրող, ուր նրան աշխատանքի էր հրավիրել թերթի գլխավոր խմբագիր Ռաֆայեյլ Էռերան։ El Caribe թերթում Ուգարտեն եղել է խմբագրի օգնական, թերթի մշակությաին էջի պատասխանատու (1963–1998), թերթի հավելվածների տնօրեն և պաշտոնավարել է մինչև 2000 թվականին թոշակի անցնելը։ 1950 թվականին առանձին գույքով ամուսնացել է անասնապահ Խոսե Անտոնիո Խիմենես Ալվարեսի հետ։


== Ստեղծագործություններ ==
Origen de las universidades y de los títulos académicos
Monumentos coloniales (1977)
La Catedral de Santo Domingo, Primada de América (1992)
Iglesias, capillas y ermitas coloniales (1995)
Estampas coloniales (1998)
Prats Ventós, 1925–1999 (2002)


== Ծանոթագրություններ ==
Գունյադի

Գունյադի (ուկրաիներեն՝ Гуняді), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Գունյադի գյուղում բնակվում էր 325 մարդ։ Բնակավայրը զբաղեցնում է 0,14 կմ² տարածք։ Բնակչության խտությունը կազմում էր 2321,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաշել (Սոմի գավառ)

Մաշել (ֆր.՝  Machiel), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 168 մարդ, բնակչության խտությունը` 25.42 մարդ/կմ²։ Բնակավայրը զբաղեցնում է 6.61 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հյուսիս, Ամյեն քաղաքից 55 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 102 աշխատունակ (15-64 տարեկան)  բնակիչ, որոնցից ակտիվ էին 73-ը, իսկ ոչ ակտիվները` 29։ Ակտիվության ցուցանիշը կազմում է 71,6 %։ 73 աշխատունակ մարդկանցից աշխատել է 61 անձ (36 տղամարդ և 25 կին)։ Գործազուրկ են եղել 12 անձ (9 տղամարդ և 3 կին)։ 29 անաշխատունակներից 9-ը եղել են աշակերտներ կամ ուսանողներ, 10-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Նաում

Սուրբ Նաում (բուլղարերեն և մակեդոներեն՝ Свети Наум, Սվետի Նաում), հայտնի է նաև Նաում Օհրիդցի կամ Նաում Պրեսլավցի անուններով.  մոտ 830, Բուլղարական առաջին կայսրություն - դեկտեմբերի 23, 910, Օխրիդ, Բուլղարական առաջին կայսրություն),  բուլղարական առաջին թագավորության ժամանակների գրող, լուսավորիչ, բուլղարական սուրբ առաքյալների յոթնյակի (Седьмочисленники) ներկայացուցիչներից մեկը, սլավոնական միսիոներ,: Եղել է սուրբ Կիրիլի (Կյուրեղի) և սուրբ Մեթոդիուսի (Մեթոդիի) աշակերտներից, մասնակցել հին սլավոնական գրերի՝  կիրլիցայի (կյուրեղագրի) և գլագոլիցայի ստեղծման աշխատանքներին։ Նաումը Պլիսկայի գրչագրական դպրատան ու գրական դպրոցի, բուլղարերեն կրոնական գրականության հիմնադիրներից էր, հետագայում՝ նաև Օհրիդի գրական դպրոցի աշխատակիցներից մեկը։ Եղել է բուլղարական ուղղափառ եկեղեցու կողմից հռչակված առաջին սրբերի շարքում։ Նա որպես սուրբ պաշտվում է նաև Հյուսիսային Մակեդոնիայում  և ընդհանրապես արևելյան ուղղափառ եկեղեցիներում։


== Կենսագրություն ==
Նաումի կյանքի վաղ շրջանի մասին տեղեկություններն աղքատիկ են։ Նրա ընկերակից ու աջակից Կլեմենտ Օհրիդցու, Թեոֆիլակտես Օհրիդցու և մի քանի այլ աղբյուրների հաղորդած տեղեկությունների համաձայն՝ սուրբ Կիրիլի ու Մեթոդիուսի, Կլեմենտի, Անգելարիուսի, Գորազդի և սլավոնական մյուս միսիոներների հետ նա մասնակցել է 863 թվականին Մեծ Մորավիայում իրականացված պատմական առաքելությանը։
886—893 թվականներին ապրել ու գործել է միջնադարյան Բուլղարիայի առաջին մայրաքաղաքներում՝ նախ՝ Պլիսկայում, ապա՝ Պրեսլավում՝ դառնալով սլավոնական առաջին գրչատուն-գրական դպրոցների հիմնադիրն ու ամենաեռանդուն գործիչը։ 893-894 թվականներին, փոխարինելով արդեն եպիսկոպոս ձեռնադրված Կլիմենտ Օհրիդցուն, գլխավորել է Կուտմիչևիցա մարզում ծավալված լուսավորչական աշխատանքները, ղեկավարել Օհրիդի գրչատուն-դպրոցը։ 905 թվականին Օհրիդ լճի ափին հիմնել է վանք, որը հետագայում կոչվել է նրա անունով։ Այդ վանքում մինչև օրս պահվում են նրա մասունքները։
Սուրբ Նաումի անունով է կոչվել Բուլղարիայի մայրաքաղաք Սոֆիայի զբոսայգիներից մեկը, ինչպես նաև Անտարկտիդա աշխարհամասի  Հարավշետլանդյան կղզիներից Լիվինգստոնի (Սմոլենսկի) վրա գտնվող սարերից մեկը։


== Տես նաև ==
Սուրբ Նաումի վանք


== Գրականություն ==
Obolensky, Dimitri Byzantium and the Slavs. — St Vladimir’s Seminary Press, 1994. — P. 48—49. — ISBN 0-88141-008-X
Наум Охридский / Турилов А. А. // Нанонаука — Николай Кавасила. — М. : Большая российская энциклопедия, 2013. — С. 147. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 22). — ISBN 978-5-85270-358-3.


== Ծանոթագրություններ ==


== Արտաքին հղումներ ==
Virtual Panoramas of St. Naum in Ohrid
Житие на Свети Наум; Жития на светиите. Синодално издателство, София, 1991 година, под редакцията на Партений, епископ Левкийски и архимандрит д-р Атанасий (Бончев). In English: Life of St. Naum, Vitaes of the Saints. St. Synod Publishing, Sofia, 1991, edited by Parthenios, Bishop Levkiyski and Archimndrite Dr. Athanasios (Bonchev).
Macedonian Tourism Portal
Կերի միավոր

Կերի միավոր, կերամիավոր, կերերի ընդհանուր սննդարարության չափման և համեմատման միավոր։
Մեկ կերի միավորի սննդարարությունը (ըստ խոշոր եղջերավոր կենդանու օրգանիզմում կուտակված ճարպի քանակի) հավասար է 150 գ ճարպի կամ 1414 կկալ։
ԱՄՆ-ում, Գերմանիայում, Մեծ Բրիտանիայում և այլ երկրներում կերը գնահատում են մարսվող սննդանյութերի քանակով (անգլ.՝ feed conversion rate)։ Կերամիավորով հաշվարկվում են գյուղատնտեսական կենդանիների կերային նորմաները։


== Արտաքին հղումներ ==
Հիմնական արագությունների և հոսքերի հաշվարկները
Illustrated Speed and feed calculator
FSWizard Free Online Speed and Feed Calculator
Լեսբիական ֆեմինիզմ

Լեսբիական ֆեմինիզմ, մշակութային շարժում և քննադատական հեռանկար, որն ամենաազդեցիկն է եղել 1960-ականներին։ Դա եղել է առավել տարածված 1970-ականներին և վաղ 1980-ականներին (հիմնականում Հյուսիսային Ամերիկայում և Արևմտյան Եվրոպայում), որը քննարկում է լեսբուհիների հարցը հասարակության մեջ։ Այն մերժում է հետերոնորմատիվությունը։ Այս շարժման ամենանշանակալի ակտիվիստուհիներն են՝ Օդրի Լորդը, Շարլոտա Բանչը, Ռիտա Մեյ Բրաունը, Ադրիեն Ռիչը, Մերիլին Ֆրայը, Մերի Դեյլին, Շեյլա Ջեֆրիսը և Մոնիկ Վիտտիգը։
Լեսբիական ֆեմինիզմը ծագել է 1970-ականների սկզբին, ֆեմինիզմի երկրորդ ալիքի և գեյ ազատագրական շարժման պատճառով։


== Հիմնական գաղափարներ ==
Շեյլա Ջեֆրիսը առանձնացնում է լեսբիական ֆեմինիզմի յոթ գլխավոր նպատակներ.

Շեշտը դրվում է լեսբիական սիրո վրա
Անջատողական կազմակերպությունների ստեղծում
Հասարակություն և գաղափարներ
Լեսբիականությունն ընտրության հարց է
Անձնականը քաղաքական է
Սոցիալական ստրատիֆիկացումից հրաժարվելը
Տղամարդկանց գերազանցության քննադատությունը


== Լեսբիական ֆեմինիզմը ոչ սպիտակամորթների շրջանում ==
Լեսբիական ֆեմինիզմը ոչ սպիտակամորթների շրջանում առաջացել է 1970-ականների վերջին, որպես պատասխան սպիտակամորթ լեսբիական ֆեմինիստ հեղինակների ստեղծած տեքստերին։ Որպես կանոն, լեսբիական ֆեմինիզմն այդ ժամանակ չէր ընդունում ռասայի, գենդերի և խավի հետ կապված խնդիրները։ Ամենաազդեցիկ ոչ սպիտակամորթ լեսբիական ֆեմինիստուհիների թվում են Օդրի Լորդը, Գլորիա Անզալդուան, Չերի Մորագան, Բարբարա Սմիթը, Փեթ Փարքերը, Քեյթ Ռաշինը, Մարգարետ Սլոան Հանթերը, Շերիլ Քլարկը և Օչի Կյուրիելը։


== Ծանոթագրություններ ==


== Արտաքին հղումներ ==
Լեսբիական ֆեմինիզմ (անգլ.) GLBTQ հանրագիտարանում՝ գեյերի, լեսբուհիների, բիսեքսուալների, տրանսգենդերների և քվիրների մասին
1970-ականների լեսբիական ֆեմինիզմ։ Տեսություն, պատմություն, մատենագիտություն և ուղեցույց
Cheap Thrills (երգ)

«Cheap Thrills», ավստրալիացի երգչուհի և հեղինակ Սիա Ֆուրլերի սինգլը, որը թողարկվել է իր «This Is Acting» երկրորդ ստուդիական ալբոմում (2016)։ Երգը գրել են Սիան և Գրեգ Քարսթինը։ Այս երգի ռեմիքսը երգիչ Շոն Փոլի կատարմամբ թողարկվել է 2016 թվականի փետրվարի 11-ին։


== Պատմություն ==
«Cheap Thrills» երգը իրականում նախատեսված էր ամերիկացի երգչուհի Ռիհաննայի և շվեդական դուետ Icona Pop-ի համար, սակայն նրանք հրաժարվել են երգից։ Երգը ստացել է դրական արձագանք երաժշտական քննադատների և այնպիսի համացանցային հրատարակությունների կողմից, ինչպիսիք են՝ «Rolling Stone»-ը, «The Guardian»-ը, «NME»-ն և այլն։


== Կենդանի կատարումները ==
Սիան երգն առաջին անգամ երգել է 2016 թվականի հունվարի 27-ին The Tonight Show Starring Jimmy Fallon հաղորդման ժամանակ, ինչպես նաև American Idol՝ մարտին, Coachella՝ ապրիլին, YouTube’s Brandcast event в Нью-Йорке, The Voice սեզոնի եզրափակչում՝ մայիսին։


== Տեսահոլովակ ==
Երաժշտական տեսահոլովակը բեմադրել են Սիան և Daniel Askill-ը։ 2016 թվականի մարտի 21-ին թողարկված տեսահոլովակում մասնակցություն է ունեցել երիտասարդ պարուհի Մեդդի Զիգլերը երկու տղամարդկանց հետ, որոնց սանրվածքը սև ու սպիտակ ոճի մեջ է (խորեոգրաֆ՝ Ռայան Հեֆինգթոն)։


== Կոմպոզիցիաների ցանկ ==
Թվային ներբեռնում«Cheap Thrills» (Sean Paul-ի մասնակցությամբ) — 3:44
«Cheap Thrills» (ալբոմային տարբերակ) — 3:30


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Cheap Thrills»  (American Idol շոուին)(անգլ.)
 «Cheap Thrills»  (The Tonight Show շոուին)(անգլ.)
 «Cheap Thrills»  (+բառեր; Սին Փոլի հետ համատեղ)(անգլ.)
Պռեեմա

Պռեեմա (էստ․՝ Prääma), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նիկլաուս Վիրտ

Նիկլաուս Էմիլ Վիրտ (գերմ.՝ Niklaus Wirth, փետրվարի 15, 1934(1934-02-15), Վինտերտուր, Ցյուրիխ, Շվեյցարիա), շվեյցարացի գիտնական։ Առավել հայտնի է որպես մի քանի ծրագրավորման լեզուների հեղինակ, որոնցից են Pascal-ը, Modula-ն, Oberon-ը։ 1984 թվականին արժանացել է Թյուրինգի մրցանակի՝ մի շարք նորարարական ծրագրավորման լեզուների մշակման համար։


== Կենսագրություն ==
Վիրտը ծնվել է Շվեյցարիայի Վինտերտուր քաղաքում, 1934 թվականին։ 1959 թ.-ին Ցյուրիխում գտնվող Շվեյցարիայի դաշնային տեխնոլոգիական համալսարանում ստացել է էլեկտրոնիկայի բակալավրի աստիճան։ 1960 թ.-ին Կանադայի Լավալի համալսարանում ստացել է մագիստրոսի աստիճան։ 1963 թ.-ին Բերկլիի համալսարանում նրան շնորհվել է Էլեկտրոնիկայի և համակարգչային մասնագիտությամբ բնագիտության դոկտորի (գիտությունների թեկնածու) կոչում։
1963 թ.-ից 1967 թվականներին Ստենֆորդի համալսարանում, ապա նաև Ցյուրիխի համալսարաններում աշխատել է որպես պրոֆեսորի օգնական։ 1968 թ.-ին նա Ցյուրիխի համալսարանում դարձավ ինֆորմատիկայի պրոֆեսոր։


== Ծրագրավորման լեզուներ ==
Վիրտը եղել է Euler, Algol W, Pascal, Modula, Modula-2, Oberon, Oberon-2 և Oberon-07 ծրագրավորման լեզուների հիմնական նախագծողն ու իրականացնողը։ Նա նաև մեծ մասնակցություն ունի Lilith համակարգիչի և Oberon օպերացիոն համակարգի նախագծման ու իրականացման գործում, ինչպես նաև սարքակազմի նախագծման, նկարագրման ու սիմուլյացիայի Lola համակարգի ստեղծման գործում։ Նա նախագծել և իրականացրել է նաև PL/0 պարզագույն ծրագրավորման լեզուն՝ կոմպիլյատորների ստեղծման փուլերը ցուցադրելու համար։


== Հեղինակած գրքեր ==
Վիրտ Նիկլաուս (1976)։ Citation. Algorithms + Data Structures = Programs։ Prentice-Hall։ ISBN 978-0-13-022418-7։ 0130224189  (անգլ.) Նիկլաուս Վիրտի այս գրքում արտակարգ շարադրված են ծրագրավորման հիմնարար հասկացությունները, մասնավորապես տվյալների կառուցվածքային ներկայացումը և կառուցվածքային տվյալների մշակման ալգորիթմները։ Օրինակները բերված են այդ պահին հեղինակի կողմից ստեղծված և մինչ այժմ էլ մեծ տարածում ունեցող ծրագրավորման Պասկալ լեզվով, որում և առաջին անգամ լիարժեք սկսեց օգտագործվել ռեկուրսիայի գաղափարը որպես տվյալների ներկայացման և ալգորիթմների իրականացման հիմնարար եղանակ։ Թարգմանված է բազմաթիվ լեզուներով և ծրագրավորման դասընթացի գրականության ցանկում մինչ այժմ էլ պարտադիր ընթերցանության գիրք է։
Compiler construction - Oberon-0 լեզվի կոմպիլյատորի կառուցման պրակտիկ գիրք է, որտեղ պարզ ու մատչելի կերպով շարադրված են կոմպիլյացիայի հիմնական փուլերը։
Digital Circuit Design - Թվային սխեմաների նախագծմանը վերաբերող աշխատանք է, որտեղ պարզագույն համակարգիչի սարքակազմի նախագծման օրինակի վրա հեղինակը պատմում է թվային շղթաների ստեղծման հիմնական փուլերը։ Շարադրանքում թվային սխեմաների նկարագրման համար օգտագործված է հեղինակի և նրա գործընկերների կողմից ստեղծված Lola համակարգը։


== Ծանոթագրություններ ==
(105) Արտեմիս

(105) Արտեմիս (անգլ.՝ Artemis), աստերոիդների հիմնական գոտում գտնվող աստերոիդ։


== Հայտնաբերումը ==
Հայտնաբերել է 1868 թվականի սեպտեմբերի 16-ին Ջեյմս Վոթսոնը Դետրոյտում։ Անվանվել է Հունական դիցաբանության Արտեմիս աստվածուհու անունով։


== Ուղեծրի բնութագրական տվյալները ==
Արեգակից հեռավորությունը՝Արեգակի շուրջ մեկ ամբողջական պտույտ է կատարում 1335.65 երկրային օրվա ընթացքում
Ուղեծրով շարժման միջին արագությունը՝ 0.27 աստիճան/օր
Խավարածրի հարթության հետ ուղեծրի հարթության կազմած անկյունը՝ 21.44°։


== Անուն ==
Անունն ստացել է Հունական դիցաբանության Արտեմիս աստվածուհու պատվին։


== Ընտանիք ==
Արտեմիս աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն 2.25-ից մինչև 2.5 ա. մ. միջակայքում գտնվող մեծ կիսաառանցքներ և 0.1-ից ոչ մեծ էքսցենտրիսիտետ։


== Դասակարգում ==
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ (101-200)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Արտեմիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քայլո

Քայլո, հայտնի է նաև ոչ պաշտոնական Չալո կամ Չայլո անուններով, լոռեցի թափառող շուն, որն առաջին օրից՝ 2018 մարտի 31-ից, միացել է «Քաղաքացիական պայմանագիր» կուսակցության անդամների կազմակերպած Գյումրուց մեկնարկած բողոքի քայլերթին, դառնալով հետագայում տեղի ունեցած Հայկական թավշյա հեղափոխության խորհրդանիշերից մեկը։


== Կենսագրություն ==

«Քաղաքացիական պայմանագիր» կուսակցության վարչության անդամ և ՀՀ ԱԺ 6-րդ գումարման պատգամավոր Նիկոլ Փաշինյանը 2018 թվականի մարտի 31-ին ընդդեմ Սերժ Սարգսյանի հետագա իշխանավարմանը սկսեց բողոքի քայլերթը, որը մեկնարկեց Գյումրի քաղաքից՝ անցնելով Վանաձոր, Դիլիջան, Հրազդան, Աբովյան քաղաքներով և ապրիլի 13-ի հասավ մայրաքաղաք Երևանի Ազատության հրապարակ, որին հաջորդեցին շուրջօրյա հանրահավաքները և արդյունքում տեղի ունեցավ Թավշյա հեղափոխություն։ Ըստ Նիկոլ Փաշինյանի, Քայլոն քայլարշավի անմիջապես առաջին օրվանից միացել է երթի մասնակիցնեիրն՝ Գյումրի քաղաքից երկու-երեք կիլոմետր դուրս, քայլելով նախաձեռնության անդամների հետ մինչև Երևան։ Սակայն Երևան մտնելիս շունը ենթարկվեց վրաերթի և, ըստ Փաշինյանի, «եկավ, հասավ նաև Ազատության հրապարակ, Ֆրանսիայի հրապարակ, բայց արդեն լավ չէր զգում իրեն, և մեր մասնագետները նրան տարան և բուժեցին»։


== Ցեղատեսակ ==
Համաձայն Paws կլինիկայի անասնաբույժ Անայիս Աբեդիի Քայլոն ծնվել է 2016-2017 թվականներին։ Ըստ Աբեդիի, կասկած կա, որ նա գերմանական կուրցխար որսորդական շան խառնուրդ է։


== Տես նաև ==
Թավշյա հեղափոխություն (Հայաստան)


== Ծանոթագրություններ ==
Սուրբ Աստվածածին եկեղեցի (Սանավարդո)

Խաչմիան գյուղի Սուրբ Աստվածածին եկեղեցի  հայկական եկեղեցի, որը գտնվում է Վրաստանի Կախեթի մարզի Խաչմիան գյուղում։


== Պատմություն ==
Եկեղեցու մասին առաջին հիշատակությունն արված է 1818 թվականին։ Եկեղեցին փայտաշեն է և կառուցվել է հասարակության ծախսերով։ Հավանաբար եկեղեցին կառուցվել է 18-րդ դարի կեսերին։ 1836 թվականի մի արձանագրության մեջ նշված է՝ «...ասացին հայ բնակիչք գեղջն այն, թէ ի հնոց նախնեաց անդ լեալ է եկեղեցին այն, չկայ ոք այժմ, որ զերբ շինել նոյն եկեղեցւոյն պատմեսցէ ի մէջ մեզ, որոյ հնութեան վկայօղք գոն և ծեր քահանայք բաց յօկանէ այժմ կենդանիք...»։ Նույն թվականին թարմացրել-տաշել են հին, սևացած տախտակները և նորոգել տանիքը։
Հայոց եկեղեցին բազմաթիվ վավերագրերում հիշվում է Սուրբ Աստվածածին անվամբ, այն  մոտ է գտնվում վրաց եկեղեցուն. այս հանգամանքը հարուցել է վրացիների դժգոհությունը։
1864 թվականին եկեղեցին կողոպտվել է։  Սուրբ Աստվածածին եկեղեցին վավերագրերում վերջին անգամ հիշվել է 1885 թվականին ։
Սուրբ Աստվածածին եկեղեցին անվանափոխվել է՝ օծվելով Սուրբ Պողոս-Պետրոս անվամբ և գործել որպես հայ կաթոլիկ եկեղեցի։ 


== Եկեղեցական իրեր ==
1818 թվականի եկեղեցուն պատկանող մոտ 38 անուն իրերի որոշների վրա կա կարճ արձանագրություն՝

Ավետարան՝ Յիշ(ա)տ(ա)կ կնեազ Սիմօն Դիւան Քօբուլովի
Կտակարան՝ Յիշատակ Չեթավ Դավթի
Արծաթյա ձեռաց խաչ՝ Պղնձ(ա)գործ Յարթին յիշատակ
Ձեռաց շարական, ձեռաց ժամագիրք, կտավյա շապիկ, վակաս հին չթից՝ Յիշատակ հանգուցեալ Տ(է)ր Դաւիթ ք(ա)հ(ա)ն(ա)յէ
Չթե պատկերատիպ վարագույր՝ Յիշատակ Տէր Գեորգի կինն՝ Աննայի
Բուրվառ՝ թիթեղյա՝ Յիշատակ Տ(է)ր Յահարօն Քամօեանի


== Քահանաներ ==
1810-1818 թվականներին եկեղեցուն քահանայագործել է Տեր Գեորգ Մեհրաբյանց (ծնվել է 1783 թվականին, ձեռնադրվել 1810 թվականի  Թիֆլիսի թեմի առաջնորդ Հովհաննես արքեպիսկոպոսի կողմից)։ 1836 թվականին գյուղին հովվել է Ղորելի քահանան։ Գյուղում քահանայագործած կաթոլիկ հոգևորականներից հիշվում է միայն Տեր-Ստանիսլավ Կաճկաճյանցը, որը ծխատեր հովվի պարտականությունները ստանձնել է առնվազն 1913 և 1914 թվականներին։


== Ծանոթագրություններ ==


== Արտաքին հղումներ ==
Կարապետյան, Սամվել Գևորգի; Զաքարյան, Անուշավան Հազարապետի ; Հասրաթյան, Մուրադ Մարգարի ; Չոբանյան, Պավել Աշոտի; Հայկական ճարտարապետությունն ուսումնասիրող կազմակերպության (RAA) գիտական խորհուրդ.Էջ 128-129 Archived 2021-06-13 at the Wayback Machine.
Չեռնոյարովի տուն (Նովոչերկասկ)

Չեռնոյարովի տուն (ռուս.՝ Дом Черноярова), տարածաշրջանային նշանակության մշակութային ժառանգության օբյեկտ և ճարտարապետության հուշարձան Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է Մոսկովյան փողոց, 37 հասցեում։


== Պատմություն ==
Նովոչերկասկում պահպանված ճարտարապետական հուշարձան հանդիսացող փայտե սակավաթիվ տներից մեկը կառուցվել է XIX դարի կեսերին։ Տունն ի սկզբանե պատկանել է պաշտոնյա Տ. Ֆ. Չեռնոյարովին։ 1880-ական թվականներին այդ շենքում գտնվում էր նարոդովոլեցների ընդհատակյա տպարանը։ Նրանց անդամներից էր նաև տան սեփականատիրոջ` Չեռնոյարովի որդին։ Կազմակերպությունը ղեկավարել է Ե. Ի. Պետրովսկին, որը նախկինում սովորել է Խարկովի ինստիտուտում։ Նարոդնիկները Նովոչերկասկ քաղաքում կապեր ունեին Նիկոլայ Իվանովիչ Կիբալչիչի և Սոֆյա Լվովնա Պերովսկայայի հետ, որոնք գալիս էին այդ տուն։ Տան ճակատին փակցված է տախտակ, որը վկայում է այս շենք նրանց այցելությունների մասին։
1992 թվականին շենքը ճանաչվել է ճարտարապետության հուշարձան և մշակութային ժառանգության օբյեկտ և պահպանվում է օրենքով։ Այժմ շենքում գործում է «Մտերիմ մարդիկ» կարկանդականոցը։


== Նկարագրություն ==
Տան ճակատը զարդարված է անկյունային որմնասյուներով, պատուհանները հարդարված են երեսկալների օգտագործումով։ Շենքը մեկհարկանի է, երեսպատված է փայտով։ Ունի բարձր ցոկոլային քարե հարկ։ Տանիքը քառալանջ է, ծածկված է հերձաքարով։ Պատուհանները նեղ են, ուղղանկյունաձև։


== Ծանոթագրություններ ==
Բեդեևա Պոլյանա

Բեդեևա Պոլյանա (ռուս.՝ Бедеева Поляна, բաշկիրերեն՝ Бедеева Поляна), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 1790 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաֆիկ Հովհաննիսյան (պատմաբան)

Ռաֆիկ Փառնակի Հովհաննիսյան (հունվարի 15, 1931(1931-01-15), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 12, 1976(1976-10-12), Երևան, Հայկական ԽՍՀ, ԽՍՀՄ), հայ պատմաբան, պատմական գիտությունների թեկնածու։


== Կենսագրություն ==
Ավարտել է ԵՊՀ պատմության ֆակուլտետը։ 1961-1963 թվականներին սովորել է Հայկական ԽՍՀ Գիտությունների ակադեմիայի ասպիրանտուրայում՝ մասնագիտություն ընտրելով 19-րդ դարի հայ ժողովրդի պատմությունը։
Աշխատել է Գիտությունների ակադեմիայի Պատմության ինստիտուտում որպես ավագ գիտաշխատող։ 1964 թ. պաշտպանել է դիսերտացիա «Արևմտահայ ազգային ազատագրական շարժումները և Կարինի «Պաշտպան հայրենյաց» կազմակերպությունը» թեմայով, ստացել պատմական գիտությունների թեկնածուի աստիճան։


== Աշխատություններ ==
Մասնակցել է «Հայ ժողովրդի պատմության» ակադեմիական հրատարակության 6-րդ հատորի (1981) ստեղծմանը, գրել 1877-1878-ի ռուս-թուրքական պատերազմի, Սան Ստեֆանոյի պայմանագրի և Բեռլինի կոնգրեսի, հայկական հարցի, XIX դարի 70-80-ական թվականների ագգային-ագատագրական շարժումների, 80-ական թվականների ինքնապաշտպանական մարտերի (Զեյթուն, Սասուն) վերաբերյալ գլուխները։
«Արևմտահայ ազգային-ազատագրական շարժումները և Կարինի «Պաշտպան հայրենյաց» կազմակերպությունը 19-րդ դարի 70-80-ական թթ.» (1965) աշխատության մեջ հարուստ փաստական նյութի, արխիվային փաստաթղթերի ու աղբյուրների հիման վրա նորովի մեկնաբանելով XIX դ. վերջին երեսնամյակի ազգազատագրական շարժումները` տվել է Կարինի «Պաշտպան հայրենյաց» գաղտնի կազմակերպության պատմությունը, նրա տեղն ու դերը, նշանակությունը ազատագրական շարժումների պատմության մեջ։
Մամուլում տպագրել է պատմագրական մի շարք հոդվածներ։


== Ընտանիք ==
Կինը՝ Լարիսա Անդրանիկի Հովհաննիսյան (1932 թ.)
Ավագ որդին՝ Վարդան Հովհաննիսյան
Դուստրը՝ Անահիտ Հովհաննիսյան
Կրտսեր որդին՝ Դավիթ Հովհաննիսյան


== Ծանոթագրություններ ==
Գերմանիան Նոր ալիք երգի մրցույթում

Գերմանիան Նոր Ալիք երգի մրցույթին մասնակցում է 2004 թվականից։ Առաջին անգամ Գերմանիան այս մրցույթում ներկայացրել է Deema-ն։


== Մասնակցություններ ==


== Արտաքին հղումներ ==
Մրցույթի պաշտոնական կայքը
(909) Ուլլա

(909) Ուլլա (անգլ.՝ Ulla), աստերոիդ աստերոիդների գոտու արտաքին մասում։ Հայտնաբերվել է 1919 թվականի փետրվարի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,541508 ա. մ., առավելագույնը մոտենում է 3,2179 ա. մ. հեռավորության վրա և հեռանում 3,8651 ա. մ., իսկ Երկրի ուղեծրին Ուլլա աստերոիդը նվազագույնը մոտենում է 2,2537 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2434,34 երկրային օրվա ընթացքում, իր ուղեծրով շարժվելով միջինում 0,147884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,8° անկյուն։
Ուլլա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(909) Ուլլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոնդիկոնիսիոն

Պոնդիկոնիսիոն  (հուն․՝ Ποντικονήσιον) կամ Պոնդիկոնիսի (հուն․՝ Ποντικονήσι. բառացի թարգմանությամբ նշանակում է մկնակղզի) - անմարդաբնակ կղզի Հունաստանի հարավային մասում՝ Էգեյան ծովում, Կրետե կղզու արևմտյան ծայրակետի մերձակայքում, Գրամվուսի թերակղզու մոտ։ Մակերեսը՝ 0,36 քառակուսի կիլոմետր։ Մտնում է Կրետեի պերիֆերիայի Կիսամոս համայնքի (դիմի) կազմի մեջ։
Կղզու մակերևույթը բլրաշատ է։ Ամենաբարձր կետը ծովի մակերևույթից ունի 122 մետր բարձրություն։ Հյուսիս-հարավ ուղղությամբ կղզին ձգվում է 0,7 կիլոմետր, արևելք-արևմուտք ուղղությամբ՝ 0,8 կիլոմետր։
Կլիման մեղմ է։ Տարեկան միջին ջերմաստիճանը՝  17 °C: Ամենատաք ամիսը հուլիսն է (ամսական միջին ջերմաստիճանը՝ 25 °C), ամենացուրտը՝ մարտը (միջինը՝ 10 °C): Տեղումների տարեկան միջին քանակությունը 890 միլիմետր է։ Ամենախոնավ, անձրևառատ ամիսը դեկտեմբերն է (տեղումների ամսական միջին քանակությունը՝ 199 միլիմետր), ամենաչորը՝ հուլիսը (տեղումների միջին քանակությունը՝ 1 միլիմետր)։
Պոնդիկոնիսիոնի մոտակայքում գտնվում է մի փոքրիկ կղզյակ՝ Պոնտիկակի («Մկնիկ») անվանումով։


== Ծանոթագրություններ ==
Թանթռնիկ դառն

Թանթռնիկ դառն  (լատ.՝ Sedum acre), թանձրատերևազգիների ընտանիքին պատկանող դեղաբույս։


== Նկարագրություն ==
5-15 սմ բարձրությամբ, սողացաղ կոճղարմատով բազմամյա խոտաբույս է։ Նստադիր մսոտ ձվաձև տերևները դասավորված են հերթադիր բազմաթիվ ցողունների վրա։ Վերին տերևների անութներում աճում են դեղին հնգանդամ ծաղիկները՝ առաջացնելով վահանիկաձև ծաղկաբույլեր։ Առէջները տեղադրված են երկու շրջաններով։ Պտուղը կազմված է աստղաձև դասավորված հինգ տերևապտուղներից։


== Տարածվածություն ==
Աճում է նախալեռնային և ստորին լեռնային գոտիների չոր քարքարոտ լանջերին։ Հանդիպում է Գեղարքունիքի մարզում։ Թունավոր բույս է։


== Նշանակություն ==
Բուժական նպատակներով օգտագործվում է բույսի վերգետնյա մասը։ Որոշ դեպքերում բույսի պատրաստուկներն օգտագործում են ուռուցքների, նորագոյացությունների բուժման նպատակով։


== Ծանոթագրություններ ==
Բիրջան

Բիրջան, լեռնագագաթ Հայաստանի Սյունիքի մարզում, Զանգեզուրի լեռնաշղթայում։


== Ծանոթագրություններ ==
(9974) Բրոուդի

(9974) Բրոուդի (անգլ.՝ Brody), աստերոիդ աստերոիդների հիմնական գոտում։ Հայտնաբերվել է 1993 թվականի հուլիսի 19-ին Էրիկ Էլստի կողմից Լա Սիլյայում։ Ավելի ուշ ստացել է «Բրոուդի» անվանումը՝ ի պատիվ դերասան Էդրիան Բրոուդիի։
Միջին հեռավորությունը Արեգակից կազմում է 2,388103 ա. մ., առավելագույնը մոտենում է 1,9595 ա. մ. հեռավորության վրա և հեռանում 2,8167 ա. մ.։ Արեգակի շուրջ մեկ ամբողջական պտույտ է կատարում 1347,96 երկրային օրվա ընթացքում, իր ուղեծրով շարժվելով միջինում 0,26707 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9974) Բրոդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի ներքին դրություն (1918-1920)

Հայաստանի Հանրապետության (1918-1920) ներքին դրությունը, Հայաստանի Առաջին Հանրապետությունը ժողովրդավարական պետություն էր, նրա հասարակական-քաղաքական դաշտում գործել է 8 կուսակցություն։ Ազգաբնակչության շրջանում մեծ վստահություն է վայելել ՀՅԴ-ն, որը հիմն, կառավարող կուսակցությունն էր հանրապետության ողջ գոյության (2,5 տարի) ընթացքում։ Որոշակի խավերի վստահությունն են վայելել Հայ ժողովրդական, սոցիալիստ-հեղափոխականների, Սոցիալ-դեմոկրատների (մենշևիկ, բոլշևիկ), Սոցիալ-դեմոկրատ հնչակյան, հայ սահմանաղրական. ռամկավար կուսակցությունները, Սոցիալ-դեմոկրատական բանվորական հայ կազմակերպությունը (սպեցիֆիկներ)։ Արևմտահայ գաղթականության շրջանում մեծ էր նաև Արևմտահայ ազգային խորհրդի հեղինակությունը։ Հայ բոլշևիկները, հալածվելով վրացական և ադրբեջանական իշխանություններից, 1919 թվականի կեսերից ապաստանել են (մի քանի հարյուր մարդ) ՀՀ-ում, իսկ սեպտեմբերին Հայաստանի բոլշևիկյան կազմակերպությունները միավորվել և ստեղծել են կենտրոնական ղեկավար մարմին՝ Արմենկոմ (Հայաստանի կոմիտե)։ Հայաստանում զգալի տոկոս են կազմել նաև իսլամադավան քաղաքացիները, որոնց միջոցով Թուրքիան հակապետական ելույթներ ու խռովություններ էր ստեղծում ՀՀ-ում։ 
ՀՀ-ի կայունությանն սպառնացող վտանգն ավելի է մեծացել խորհրդային Ռուսաստանի արևելյան քաղաքականության հետևանքով, երբ գաղտնի համագործակցություն է սկսվել քեմալական Թուրքիայի, Ադրբեջանի և Ռուսաստանի միջև՝ ընդդեմ ՀՀ-ի։ Այդուհանդերձ, երկրի իշխանություններին հաջողվել է 1920 թվականի ամռանը հիմնականում ճնշել թուրք-թաթար խռովությունները։ Հանրապետությունում քաղաքական իրավիճակն ավելի է բարդացել բոլշևիկների Մայիսյան ապստամբության (1920) հետևանքով։ Դեռ հունվարին Հայաստանի կոմունիստ, կազմակերպությունների՝ Երևանում հրավիրված 1-ին խորհրդաժողովը քաղաքական որոշում է ընդունել՝ «Պատրաստ լինել իշխանությունը գրավելու, երբ նեցուկ կունենանք մի հարևան երկիր, որով հնարավոր կլինի կապվել բանվորագյուղացիական Ռուսաստանի հետ»։ Այդպիսի հնարավորություն է ստեղծվել 1920 թվականի ապրիլի 28-ին՝ Ադրբեջանի խորհրդայնացումով։ Մայիսի 1-ին ցույցեր են կազմակերպվել կառավարության շենքի դիմաց։ Ալեքսանդրապոլում բոլշևիկների կողմն է անցել «Վարդան զորավար» զրահագնացքի անձնակազմը, մայիսի 7-ին կազմվել է ապստամբության ղեկավար մարմին՝ Հայաստանի ռազմահեղափոխական կոմիտե (ՀՌՀԿ)՝ Սարգիս Մուսայելյանի գլխավորությամբ։ Ապստամբությունն ընդգրկել է Կարսը, Սարիղամիշը, Նոր Բայազետը, Ղազախ- Շամշադինը, Զանգեզուրը։ Կարսից Ալեքսանդրապոլ նահանջելիս Արգինա գյուղի մոտ կառավարական, զորքերի հետ ընդհարման ժամանակ զոհվել է երիտասարդ բոլշևիկ Ղուկաս Ղուկասյանը։ Սարիղամիշում ապստամբությունն սկսվել է, Երբ Ալեքսանդրապոլում և Կարսում այն պարտություն էր կրել։ ՀՌՀԿ-ն իշխանությունն իր ձեռքում է պահել ընդամենը մի քանի օր։ Ապստամբությունը համեմատաբար երկար է տևել Ղազախ-Շամշադինում, որտեղ բոլշևիկներին օգնություն է ցույց տվել Ադրբեջանից ուղարկված զինուժը։ Կառավարության զորքերին հաջողվել է ճնշել ապստամբությունները։ 
Ապստամբության ղեկավարներից գնդակահարվել են Ստեփան Ալավերդյանը, Սարգիս Մուսայելյանը, Բագրատ Ղարիբջանյանը, Եգոր Սևյանը, Արտաշես Մելքոնյանը և ուրիշներ։ Արգելվել է Հայաստանի կոմկուսի գործունեությունը։ Ապստամբությունը թուլացրել է երկրի ներքին դրությունը և պառակտել հանրությանը թուրքերի նոր ներխուժման նախօրյակին։


== Տես նաև ==
Մայիսյան ապստամբություն (1920)
Էլ Յորգենսեն

Ալլեն Դեյվիդ Յորգենսեն  (ի ծնե՝ Ալեխանդրո Ռամիրես Կազաս, հոկտեմբերի 9, 1958(1958-10-09), Հավանա, Կուբա), կուբացի-ամերիկացի երաժիշտ և երաժշտական պրոդյուսեր, հայտնի է որպես Ministry ինդասթրիալ մետալ խմբի հիմնադիր և ֆրոնթմեն։ Հայտնի է Էլեյն Յորգենսեն, Էլայեն Յորգենսեն, Անքլ Էլ, Հիպո Լյուքսա (կեղծանունը որպես պրոդյուսեր), Դոգ, Ըլայըն Դոգ Սթար և Buck Satan անուններով։ Նա մի շարք ինդասթրիալ ռոք խմբերի անդամ և/կամ հիմնադիր է, հանդես է գալիս որպես երգիչ, կիթառահար կամ ստեղնաշարայիններ նվագող։


== Մանկություն և պատանեկություն ==
Ալեխանդրո Ռամիրես Կազասը ծնվել է 1958 թվականի հոկտեմբերի 9-ին Հավանայում, կուբացիների ընտանիքում։ Շուտով նա տեղափոխվում է Միացյալ նահանգներ՝ մոր և նրա նորվեգացի ամուսնու՝ Էդ Յորգենսենի մոտ։ Ընտանիքը վերցնում է նրա ազգանունը։ Էդը վարորդ էր, նաև Ֆորմուլա Մեկի վարորդ Դեն Գարնիի ավտոմեխանիկը։


== Սկավառակագրություն ==


=== Ministry-ի կազմում ===


=== Revolting Cocks-ի կազմում ===


=== Lard-ի կազմում ===


=== Այլ ===


== Ծանոթագրություններ ==


== Արտաքին հղումներ ==
«Ministry's War on Bush»։ Rolling Stone։ Արխիվացված է օրիգինալից հոկտեմբերի 1, 2007-ին։ Վերցված է 2006-06-12 
Roberts Michael (2003-04-10)։ «So What? Ministry isn't on a major label anymore, but Al Jourgensen still loves his job»։ Dallas Observer։ Արխիվացված է օրիգինալից 2012-03-06-ին։ Վերցված է 2017-03-22